Paul Kleinschmidt

Paul Kleinschmidt (født 31. juli 1883 i Bublitz/Pommern, død 2. august 1949 i Bensheim) var en tysk maler, tegner og grafiker som regnes som ekspresjonist og tilknyttet Neue Sachlichkeit, noe som skaffet ham plass på nazistenes liste over entartete kunstnere fra 1937. 25 av hans arbeider ble beslaglagt.

Liv og virke 

Paul Kleinschmidt Ble født inn i en teaterpreget familie, og begynte kunststudier ved kunstakademiet i Berlin med lærere som historiemaleren Anton von Werner og Adolf von Menzel. I 1905 flyttet han til München-akademiet og fikk undervisning av Peter Halm og Heinrich von Zügel.  Vel tilbake i Berlin ble han venn med Lovis Corinth og stilte bilder i Berliner Sezession mellom 1908 og 1911.

Han ble innkalt til militærtjeneste i 1914 og dimittert etter gassforgiftning i 1915. Forsørget seg de neste årene som maskintegner og tegnelærer. Utviklingen som kunstner stoppet ikke opp, og han laget trykk og illustrasjoner i store mengder mellom 1915 og 1926. Hans første utstilling av arbeider var i 1923 i ett av forlagene han hadde oppdrag for, mens debuten med separatutstilling i profesjonelle lokaler var hos kunsthandleren Fritz Gurlitt i Berlin i 1925.

Han forretok en studiereise til Amsterdam i 1927 og en til sydfrankrike i 1928. Fra 1927 av hadde han kontakt med den amerikanske kunstsamleren Erich Cohn, som fikk ham til å arbeide mere med malerier. Dette resulterte i en utstilling i amerikanske gallerier i 1933 – 1934. Han var også en tur til New York i den anledning.

I Tyskland bodde han på stadig nye steder, med adresser i Blaubeuren, Ulm og Ay nær Senden. På den tid ble han erklært entartet og flyttet via Nederland til sydfrankrike. Han ble tvangssendt tilbake til Tyskland i 1943. Alle hans eiendeler strøk med i et alliert bombeangrep i 1945. Økonomisk kom han aldri over det, og han døde av hjertesvikt i Bensheim den 2. august 1949 som en fattig mann.

Hans samlede etterlatte produksjon omfatter over 300 tegninger og om lag 430 oljemalerier.

Referanser

Litteratur 
 Barbara Lipps-Kant: Paul Kleinschmidt 1883 – 1949. Tübingen, Univ., Diss., 1974 bzw. 1977
 Paul Kleinschmidt 1883-1949. Ausstellungskatalog, Ulm 1978
 Die Damen des Paul Kleinschmidt. 1883 – 1949, München 1983 (Galerie-Schrift)
 Paul Kleinschmidt 1883 – 1949. Gemälde, Aquarelle, Zeichnungen und Druckgraphik, Stuttgart 1983 (Galerie-Schrift)
 Wirth, Günther: Paul Kleinschmidt / hrsg. von d. Paul-Kleinschmidt-Ges. e.V. Ulm, Stuttgart 1988
 Bert Schlichtenmaier: Paul Kleinschmidt. Aquarelle, Zeichnungen, Druckgraphik, 1989 
 Wolfgang Schürle (Hrsg.): Paul Kleinschmidt – die Ulmer Zeit 1927 – 1936, Ausstellungskatalog, Ulm 1994
 K. Gallwitz, A. Hüneke, B. Lipps-Kant (Texte): Paul Kleinschmidt. Gemälde aus der Sammlung Deyhle. Katalog. Tübingen: Hatje-Verlag 1997 , Neuauflage 2001
 Expressionisten. Sammlung Buchheim. Feldafing: Buchheim Verlag 1998, ISBN 3-7659-1046-5, nicht paginiert, mit 2 Abbildungen von Werken Kleinschmidts
 Paul Kleinschmidt zwischen Bar und Boudoir. Malerei. Ausstellungskatalog, Ulm 2003, ISBN 3-928738-36-4

Eksterne lenker 
 
 Lebenslauf mit Foto
 Ähnlich bei  und bei 

Tyske malere
Entartet
Personer fra Koszalin fylke